CELEX: C2005/093/28
Language: da
Date: 2005-04-16 00:00:00
Title: Sag C-78/05: Anmodning om præjudiciel afgørelse forelagt ved kendelse afsagt den 19. januar 2005 af Tribunale di Livorno i sagen Umberto Gentilini mod Dal Colle Industria Dolciaria SpA

16.4.2005   
            
            
               DA
            
            
               Den Europæiske Unions Tidende
            
            
               C 93/15
            
         Anmodning om præjudiciel afgørelse forelagt ved kendelse afsagt den 19. januar 2005 af Tribunale di Livorno i sagen Umberto Gentilini mod Dal Colle Industria Dolciaria SpA
   (Sag C-78/05)
   (2005/C 93/28)
   Processprog: italiensk
   Ved kendelse afsagt den 19. januar 2005, indgået til Domstolens Justitskontor den 17. februar 2005, har Tribunale di Livorno i sagen Umberto Gentilini mod Dal Colle Industria Dolciaria SpA forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               a)
            
            
               Kan artikel 19 i Rådets direktiv 653/86 af 18. december 1986 (1) – om samordning af medlemsstaternes lovgivning om selvstændige handelsagenter – i lyset af indholdet af direktivets artikel 17 fortolkes således, at den nationale lovgivning til gennemførelse tillader, at den agenten skyldige godtgørelse opgøres ifølge en kollektiv aftale (bindende for aftalens parter), som bortser fra forudsætningerne ifølge de to tankestreger i litra a) i stk. 2 i artikel 17, men opgøres ifølge de kriterier, der kan udledes, ikke af direktivet, men af kriterierne ifølge den nævnte kollektive aftale med den virkning, at godtgørelsen i adskillige tilfælde kommer til udbetaling med et klart lavere beløb end det, som er maksimum ifølge direktivet?
            
         
               b)
            
            
               Bør beregningen af godtgørelsen ske analytisk via en vurdering af de sidste provisioner, som agenten formodentlig ville have kunnet oppebære i årene efter retsforholdets ophør via de af ham tilførte nye kunder eller den mærkbare udvikling, han har udvirket i forretningerne, under anvendelse af billighedskriteriet alene med henblik på berigtigelse af beløbet, eller kan der tillades andre beregningsmetoder, herunder mere syntetiske, som i højere grad lægger billighedskriteriet til grund?
            
         
      (1)  EFT L 382 af 31.12.1986, s. 17.